Zdravo,

Ja sam Courtney iz službe „WomenLivingWell.org“ koja je dom za Dobro Jutro Djevojke.

Ovaj tjedan počele smo s 1. tjednom u našem biblijskom proučavanju „Učiniti svoj dom utočištem“.

Ovaj tjedan usmjerene smo da živimo život zahvaljujući.

Znaš da ono na što smo usmjerene, to raste.

Sa sigurnošću ti mogu reći kada jadikujemo, to nam oduzima snagu.

Ali, kada živimo život zahvaljujući – to nas jača. Čak i u našim patnjama.

Ne bi nam trebao poseban praznik da nas podsjeti da zahvaljujemo (u Americi na kraju11. mjeseca je praznik zahvalnosti), jer nam je Bog zapovjedio i to vidimo uvijek iznova u Pismu, da zahvaljujemo.

Mogu reći za sebe da ne vidim uvijek ono za što bih trebala biti zahvalna. Mnogo puta uzimamo stvari zravo za gotovo. Kada sam zdrava, ne zahvaljujem Bogu za svoje dobro zdravlje.

A kad se razbolim počnem se moliti Bogu da me ozdravi, i kada ozdravim, onda sam zahvalna jer mi je pomogao.

Trebamo se sjetiti da zahvaljujemo Bogu i kada nam je dobro, za sve što nam je dao.

Sve dobro što imamo dolazi od Boga (Jakovljeva 1,17).

Kada sam bila tinejđerica otišla sam na misijsko putovanje u Meksiko (sa svojom crkvom).

Tu su mi se oči otvorile i shvatila sam koliko ja imam kod kuće u Americi.

Dok sam bila u Meksiku i igrala se s djecom i vidjela straćare, s limenim krovovima u kojima oni žive, podove od cementa na kojima spavaju... najednom sam shvatila: ja imam tapete u svom domu! Osjetila sam se tako blagoslovljena. Nikada nisam zahvalila Gospodu za tapete u svom domu. Trebalo mi je da odem u Meksiko da bi mi se otvorile oči.

Ne bi trebalo tako biti. Trebali bi samo pogledati oko sebe i vidjeti koliko nas je velikodušno Bog blagoslovio. Zato želimo živjeti život zahvaljujući.

Znaš da u Psalmima piše da zahvaljujemo. To je zapovijed.

To je božansko očekivanje. To je naše davanje. To je nešto što možemo dati Bogu. Ne samo biti zahvalni, već zahvaljivati – davati hvalu Bogu.

Prije nekog vremena pojavila se žena Mary Kondo sa serijom o čišćenju nagomilanih stvari. Ona poučava o tome da čuvaš samo one stvari koje te čine sretnom. I kada bi bacala stvari, ona je učila ljude da zadrže u svojoj ruci to što žele baciti, i zahvale toj stvari za ispunjenje svrhe koju je imala u životu tih ljudi. Dok sam to gledala, samo sam viknula „Ne! Nemoj to raditi!“

Nemoj zahvaljivati stvarima. Zahvali Bogu na njima i što su ispunile svrhu u tvom životu.

Moramo zahvaljivati Bogu!

U Rimljanima 1,21 piše o onima koji su zli. U stvari evo što piše: *„Jer premda upoznaše Boga,* ***ne proslaviše ga kao Boga niti mu zahvališe,*** *nego postadoše isprazni u svojim umovanjima te se pomrači nerazumno srce njihovo.“*

Bog kaže da je zlo kada čovjek nije zahvalan. Postali su nerazumni jer nisu zahvaljivali Bogu.

Oslanjali su se na sebe i na ono što oni imaju.

**Bog je izvor svega dobroga! Nemojmo to nikada zaboraviti!**

Zavaljivanje mijenja naša srca. I moćno je!

Ne želimo samo napraviti popis. Mi želimo zahvaljivati Gospodu.

U Bibliji je najpobožniji čovjek bio Daniel. Ako se sjećaš priče o Danielu u lavljoj jami, u 6. poglavlju Daniela, kralj je donio odredbu po kojoj se nitko nije smio klanjati osim kralju, i to 30 dana ili će biti bačen u jamu s lavovima. U Danielu 6,10 piše da je Daniel odbio poštovati tu odredbu. U stvari, ovako piše: *„A kad Daniel dozna da je propis potpisan, uđe u svoju kuću (a prozori u njegovoj gornjoj sobi bijahu otvoreni prema Jeruzalemu); i on nastavi* ***spuštati se na svoja koljena tri puta na dan i moliti i zahvaljivati pred Bogom svojim, kao što je on i prije činio****.“*  Daniel je bio toliko predan molitvi i zahvaljivanju da je bio spreman riskirati svoj život.

Drage moje, kada bi barem mi bile tako predane i živjele svoje živote moitve i zahvaljivanja svakodnevno na taj način!

Pogledajmo položaj u kojem je molio. On je bio na koljenima.

Vide li drugi da se ti moliš na svojim koljenima?

Daniel to nije radio samo jednom ili dva puta na dan. On je tri puta na dan išao na koljena i molio.

On nije to započeo sada, kad je njegov život bio u opasnosti. Ne, piše da je on tako radio i prije. To je bio njegov običaj. On je to radio svakodnevno i samo je nastavio ono što je radio stalno.

Mi smo spašene Isusovom krvlju. Mi imamo nadu u vječnost.

**Nitko na zemlji ne bi smio biti zahvalniji od nas jer slijedimo Krista.**

Kada bi mi bile tako hrabre i disciplinirane, vjerujem da bi vidjele veću Božju silu u našim životima.

Vidimo da je Daniel bio bačen u jamu s lavovima i nije odmah počeo neku hitnu molitvu. On je imao razvijen molitveni život jer je stalno pričao s Bogom. I zato je imao povjerenja u Boga. Bog je zatvorio usta lavovima i Daniel je bio spašen.

Daniel je znao snagu zahvalnosti.

Prigovaranje nas čini slabima.

**Ali, zahvalnost nas jača.**

1. Solunjanima 5,18 kaže: *„U svemu zahvaljujte! Jer to je za vas volja Božja u Kristu Isusu.“*

Ne piše da zahvaljujemo za sve. Nismo uvijek zahvalne za sve, za ono što je teško, kada smo bez novca ili bolesne.

Ali, piše da **u svemu** zahvaljujemo! Uviek ima nešto za što možemo biti zahvalni.

Teško je... jer ako ne zahvaljujemo kada nam je dobro, stvarno će biti teško zahvaljivati kada nam je teško.

Zato u svemu trebamo zahvaljivati.

Zašto?

Jer je to volja Božja kada si ti u pitanju.

Kada zahvaljuješ, tada si u Božjoj volji.

Ali, kada prigovaramo – tada nismo u volji Božjoj.

Naš izazov ovaj tjedan je da upalimo svijeću u našem domu i kada je upališ zahvali se. I svaki put kada vidiš plamen da treperi, izazivam te da ideš na koljena i zahvališ Bogu za ono što ti je taj dan dao.

Molim se da budemo disciplinirane, kao Daniel, da se ne sramimo, već da dođemo pred Božje noge zahvaljujući, svaki dan i tako doživimo Božju silu u našim životima dok stvaramo utočište u našim domovima.

Nastavi hodati s Kraljem!